《题濮村》
宋代·李遇

乞与东风十日晴，放教杖屦步云轻。
客闲到处俱诗往，春色农时载酒行。
别去江山如识面，重来花鸟更关情。
一官休羡无毡冷，官冷元来愈觉清。

作者简介：（1178—1248）宋福州闽县人，字用之，号洞斋。与刘克庄同受业于真德秀之门。宁宗嘉定七年进士。官至秘书少监。所为奏疏引经据史，议论精当。尝论内治，于君子小人，辞严气劲，为时所称。有《诗解》。